পদার্থ
পরমাণুকেন্দ্রে প্রোটন ও নিউট্রনের সংখ্যা অনুযায়ী বিভিন্ন ধরনের পরমাণু হয়, যেগুলি একেকটি মৌলিক পদার্থ গঠন করে। একই মৌলিক পদার্থের সব পরমাণু একই রাসায়নিক ধর্ম প্রদর্শন করে। মৌলিক পদার্থগুলির পর্যায় সারণিতে এগুলিকে প্রোটন সংখ্যা এবং অন্যান্য ভৌত ও রাসায়নিক ধর্ম অনুযায়ী শ্রেণীবিন্যস্ত করা হয়েছে। একটি প্রোটন ও একটি ইলেকট্রন নিয়ে গঠিত হাইড্রোজেন পরমাণু সবচেয়ে সরল, ক্ষুদ্র ও কম ভরবিশিষ্ট পরমাণু। সবচেয়ে ভারী পরমাণুতে (মানবনির্মিত ও কৃত্রিম) একশতর বেশি প্রোটন থাকতে পারে।
পারমাণবিক পদার্থবিজ্ঞান
পারমাণবিক পদার্থবিজ্ঞান () পদার্থবিজ্ঞানের একটি শাখা যেখানে পারমাণবিক কেন্দ্রীণ ও ইলেকট্রনসমূহ নিয়ে গঠিত একটি আলাদা সিস্টেম বা ব্যবস্থা হিসেবে পরমাণুর উপর গবেষণা করা হয়। পরমাণু কেন্দ্রীণের চারপাশে ইলেকট্রনগুলি কীভাবে বিন্যস্ত এবং এই বিন্যাসগুলি কী প্রক্রিয়ায় পরিবর্তিত হতে পারে, তা-ই মূলত এই ক্ষেত্রটির আলোচ্য বিষয়।